Emneansvarlig Inga Bostad

# Emnekode 4392 Masteroppgave Utdanning, danning og oppvekst

Høsten 2022

## Oppsummering av studentenes tilbakemelding.

Denne høsten hadde vi satt av en time til en felles samtale knyttet til evalueringen av emnet. Målet var å forberede læringsutbytte i emnet og vi tok utgangspunkt i hva de hadde lært mye av og hva de mente kunne bli bedre og hva de savnet. Studentrepresentanten ble oppfordret til å samle sammen tilbakemeldinger som kunne komme opp før eller etter samtalen.

Det var enighet rundt at det å ha et eget seminar kun viet presentasjon og felles diskusjon av utkast til masteroppgaven var nyttig og lærerikt. Klar struktur med tidsrammer for innlevering av skriftlig utkast på canvas en uke før, oppnevning av studenter som kommenterer og innkalling av veileder, fungerte bra. Noen fremhevet at det kunne være utfordrende og sårbart å både få kritikk og gi kritikk til andre, men at stemningen i gruppa virket god og trygg.

Etter hvert fremlegg, og etter en forberedt kommentaren fra en medstudent, deltok mange i en felles tilbakemelding som ble opplevd som generisk nyttig.

Det ble påpekt at det var noe frafall utover i semesteret, og at dette kunne skyldes at det ikke var oppmøteplikt på alle seminargangene. Enkelte mente at det var nyttig å lytte til diskusjonen selv om de selv ikke hadde så mye å komme med. Noen fremhevet at presentasjonene av masteroppgaven falt ulikt ut for den som var helt i starten og den som presenterte til slutt i semesteret.